Iltalehti Plussassa on juttu Iranista tulleesta afgaaniperheestä. Heillä on hyvä olla Tampereella Peltolammin uimarannalla. Ei ole huolta huomisesta. Rahaa saa taikaseinästä työtä tekemättä.

Jutun idea on kuvata Jussi Halla-ahon lapsuuden kotimaisemien muuttumista metsän keskelle rakennetusta 60- ja 70- luvun tamperelaisesta Impivaara-lähiöstä tämän päivän värikkääksi kulttuurien sulatusuuniksi.

Ulkomaalaisperheelle sosiaalitukea 3215 euroa + asunto puhtaana käteen

”Yksi ryhmän naisista kertoo saapuneensa Suomeen runsas vuosi sitten pakolaisleiriltä Iranista. Hän korostaa, ettei tullut kävellen rajan yli, vaan lentokoneella kolmen täysi-ikäisen tyttärensä ja yhden alaikäisen poikansa kanssa. Viisihenkisen perheen toimeentulo on äidin mukaan turvattu, koska turvapaikan saaneet tyttäret ja äiti saavat kukin 780 euroa*) kuukaudessa, alaikäisestä pojasta maksetaan lapsilisä. Asumistuki kattaa asumismenot.

– Kiitos, että saimme turvapaikan Suomesta. Täällä on hyvä olla, nainen hymyilee.”

Lapsilisä yhdestä lapsesta on 94,88 euroa. Puhtaana käteen siis 3.215 euroa kuukaudessa – asumismenot nolla. Perheellä on mitä ilmeisimmin 3 tai 4 huonetta ja keittiö, jonka kk-vuokra Peltolammin alueella on noin 1200 euroa. Eli puhtaana käteen 4.415 euroa. (Helsingissä vastaavan kokoisten SATO-asuntojen vuokra on 1700-2000 euroa.)

*)Työtön maahanmuuttaja saa työttömyystukea 680 euroa kuukaudessa. KELAn etuviidakosta ei selviä, mistä 100 euroa suurempi tuki johtuu. Yhden alaikäisen lapsen äiti saa työttömyyskorvausta 790 euroa. Hallitus perui viime syksynä esityksensä kotoutumistuesta, joka olisi ollut 90 % peruspäivärahan määrästä. Perustuslain mukaan Suomi kuuluu kaikille yhdenvertaisuusperiaatteen takia.

Pakolaisstatuksen saanut ulkomaalainen saa ilmaisen terveydenhuollon, koulutuksen ja paljon muuta. Hänet kotoutetaan Suomeen, mitä ihmettä se nyt sitten tarkoittaneekaan. Turvapaikanhakijana hän on kiilannut suomalaisten ohi niin terveyden- kuin hammashuollossakin. Kun hän saa ilmaisen kotinsa, saa*) hän sinne uudet huonekalut, astiat, television ja tietokoneen nettiyhteyksineen. Tulkkien avulla hoidetaan asiat Suomessa vuosikaudet, jopa vuosikymmenet. Pakolaisneuvonta ja erilaiset vessankäytön neuvojat opettavat kädestä pitäen, miten täällä eletään ja miten on saatavissa suurimmat tuet. Kun koti-ikävä iskee, lähdetään perheen voimin kotimaahan, jossa voidaan olla kuukausia.

Kaikki hokevat kuinka tärkeää on suomen kielen oppiminen. Sekin on vain sanahelinää. Ei kaikkia suomalaisia voi laittaa opettamaan ulkomaalaisille suomen kieltä. Opettajat yksinkertaisesti eivät riitä.

*) SPR: ”Oulun osaston asumisapu muodostuu materiaaliavusta, asuntoavusta sekä sosiaalisesta avusta. Autamme maahanmuuttaneita kiintiöpakolaisia ja myönteisen päätöksen saaneita turvapaikanhakijoita asunnon laitossa sekä Suomen ja Oulun kulttuuriin tutustumisessa.”

Keskituloinen suomalainen

Suomalaisen keskitulo on 3.333 euroa kuukaudessa, brutto. Mediaanitulo kuukaudessa on 2963 euroa. Suurin osa suomalaisista työssä käyvistä ansaitsee alle 3000 euroa kuukaudessa, bruttona.

Jos suomalainen äiti on yksinhuoltaja ja hänellä asuu kotona neljä alaikäistä lasta, hän saa 3.333 euron kk-palkasta verojen, eläke- ja työttömyysvakuutusmaksun jälkeen käteensä kuukaudessa 2413 euroa. Lapsilisää neljästä lapsesta saa 487 euroa. Päivähoitomaksu yhdestä päiväkoti-ikäisestä on 101 euroa.

Peltolammin afgaaniperheessä on 3 aikuista lasta ja 1 lapsi. Aikuiset lapset saavat kotouttamistukea jutussa mainitun 780 euroa kukin. Suomalainen toisen asteen opiskelija tai korkeakouluopiskelija voi saada vanhempiensa luona asuessaan opintorahaa 81-183 euroa kk:ssa, jos hän on täyttänyt 20 vuotta. 17-19-vuotias kotonaan asuva voi saada opintorahaa 38-97 euroa. Vanhempiensa luona asuva työtön voi saada työmarkkinatukea.

Suomalainen maksaa asunnon vuokran. Käteen jää 1.112 euroa. Jos hän on asuntosäästäjä, käteen jää lyhennysten ja korkojen jälkeen vähemmän. Yleinen asumistuki olisi 290 euroa kuukaudessa, eli kokonaistulo nettona asumismenojen jälkeen 1402 euroa eli selvästi alle puolet siitä, mitä työssä käymättömät Peltolammilla asuvat maahanmuuttajat saavat asumismenojen jälkeen.

Pienituloinen työssäkäyvä

Suomessa pienipalkkaisia riittää. Siivoojan palkka pääkaupunkiseudulla on 10-11 euroa tunnissa. Kokopäiväistä työtä ei kaikille riitä. Useassa eri paikassa siivoomassa käyvä ahkera henkilö voi saada 140 työtuntia kuukaudessa. Hänen palkkansa ennen veroja kuukaudessa voi olla 1500 euroa. Verojen, eläke- ja työttömyysvakuutusmaksujen sekä ay-jäsenmaksun jälkeen käteen jää 1300 euroa. Työnteosta aiheutuu aina kuluja työntekijälle. Esimerkiksi Tampereen sisäinen matkakortti maksaa 69 euroa (3 vyöhykettä).

Tampereella yksiöiden vuokra on kuukaudessa 700 euroa. Ilman sosiaalitukia siivoojan palkalla yksinkertaisesti ei elä. Tampereella nuori siivoojana toimiva mies saisi asumistukea 142 euroa. KELAn toimeentulotukilaskurin mukaan yksin asuva ei saisi tukea. Verojen, matkakulujen ja asuntovuokran jälkeen kuukaudessa jäisi käteen 676 euroa. Ruokaan, vaatteisiin, lääkkeisiin, puhelimeen ja nettiyhteyksiin ja muuhun arjen välttämättömään jää päivässä 22 euroa.

Sosiaaliturvana saa saman rahamäärän mitään tekemättä. Ihmetellä täytyy, miksi maahanmuuttajanuoret ylipäätään hakeutuvat pienipalkkaisiin töihin. Monille kyse on itsekunnioituksesta, mikä on ehdottoman hieno asia. Töissä käynti helpottaa oleskeluluvan ja kansalaisuuden saantia. Perheenyhdistäminen ei enää juurikaan ole mahdollista pelkästään sosiaaliturvan varassa elävälle.

Suomessa puhutaan paljon rasismista ja syrjinnästä maahanmuuttajia kohtaan. Eikö rasismia pahimmillaan ole maahanmuuttajien käyttäminen halpatyövoimana?

Pienipalkkaiset ja pientä eläkettä saavat ovat toistaiseksi enimmäkseen suomalaisia. Harvemmin heidän puolestaan näkee Oikeus elää!-mielenosoituksia, eivätkä toimittajat kirjoita sydäntäsärkeviä tarinoita heidän sinnittelystään. Suomen hyvät ajat ovat kuitenkin ohi ja niukkuudessa elävien ihmisten määrä tulee lisääntymään. Mitä enemmän otamme Suomeen sosiaaliturvan varassa eläviä, sitä nopeammin suomalaisten elämisen taso tulee alenemaan.

Eläkeläisenä Suomessa

Eläkeläisen tulot romahtavat työvuosien jälkeen. 327.000 suomalaista saa eläkettä alle 1000 euroa kuukaudessa. Alle tuhannen euron työeläkkeeseen saa lisänä kansaneläkettä, mutta se verotetaan pois tuhannen euron jälkeen. Eläkeläisen asumistuki on monille välttämätön, koska yksiöiden vuokrat esimerkiksi Tampereella ovat 700 euron molemmin puolin.

Viimeistään kun toinen aviopuolisoista kuolee, tulee yksin jäävälle eläkeläiselle tiukat ajat, vaikka asuisi omassa asunnossaan. Silloin pohditaan aidosti sitä, ostetaanko lääkkeitä vai syödäänkö jotain. Ulkomaalaiset saavat toimeentulotukea erilaisten ylimääräisten menojen maksamiseen, suomalaisia epäillään ensin vääristä elintavoista ja sen nöyryytyksen jälkeen rahaa ei anneta kuitenkaan.

Suomessa kiinteistöveroa ollaan taas nostamassa. Kiinteistövero ja asuntojen peruskorjaukset aiheuttavat sen, ettei eläkeläisenä enää pysty asumaan omassa asunnossaan. Ilmeisesti bisnes-hallituksen tavoitteena on pakottaa myymään asunnot, jotka sitten bisnesmiehet ostavat halvemmalla itselleen (kuten on käynyt monta kertaa Suomessa, mm. 1990-luvun lamassa). Sen jälkeen asunnoille korkeat vuokrat, jotka veronmaksajat maksavat asumistukena.

Vain oleskeluluvan saaneet ulkomaalaiset porskuttavat. Heillä ei ole huolta huomisesta, ei huolta asunnosta, ei remonteista, ei veroista, ei mistään. Olisi rasismia hoitaa heitä yhdenvertaisesti suomalaisiin verrattuna. Jos maahanmuuttaja olisi sattunut saamaan vanhan asunnon, joka joudutaan korjaamaan, järjestää sosiaalitoimisto uuden asunnon tilalle. Maahanmuuttaja voi aamulla päättää, että nytpä muutankin ulkomaille ja lähteä saman tien. Jos sosiaalitukien määrä ei miellytä, voi aina tulla takaisin. He ovat vapaita kuin taivaan linnut. Me olemme heidän taivaan isänsä, joka kyntää ja kylvää heidän puolestaan. Vaikka olemme vääräuskoisia.

Eläkeläisen elämästä kertonut tamperelainen kertoi samassa talossa asuvasta maahanmuuttajaperheestä, jossa huuto ja hakkaaminen on miltei jokapäiväistä ja meteli hirmuista. Jokainen kynnelle kykenevä haluaa muuttaa rapusta pois. Äiti peittää väkivallan jäljet huivillaan, mutta silti hän odottaa viidettä lastaan. Eivät äiti eikä isä ole töissä, mutta silti perheellä on oma auto. Ei saa yleistää, mutta jokaisen elämä on ainutkertainen. Samassa rapussa asuvalla on oikeus ihmetellä sinnitellessään pienellä eläkkeellään.

Eläkeläiset Irakista Suomeen

SPR tekee tervetuliaiskäyntejä asunnon saaneiden maahanmuuttajien luo. Ystäväni meni tapaamaan toisen SPR-ystävän kanssa radanvarteen Helsinkiin muuttanutta yli 70 vuotiasta irakilaista pariskuntaa heidän kotiinsa. Tapaamisesta ei tullut mitään, koska kielivaikeudet olivat ylipääsemättömät. Pariskunta osasi vain arabiaa.

Aamulehden päätoimittajan mukaan maahanmuuttokriittiset ovat rasisteja. Olen siis rasisti ja pohdin, kuka Irakissa vainoaa yli 70 vuotiaita, kun muslimit nimenomaan kunnioittavat vanhuksia. Miksi mies ja vaimo tulevat Suomeen tuossa iässä? He eivät tule oppimaan suomea, eivätkä he pysty hoitamaan täällä mitään asiaa ilman apua. He eivät ole koskaan maksaneet eivätkä tule maksamaan euroakaan Suomeen mistään syystä. Miksi heidät on houkuteltu tulemaan Suomeen? En keksi muuta syytä kuin että ihmissalakuljettajat ovat ottaneet heidän rahansa matkan järjestämisestä. Ja toki kyse voi olla sairaudesta, jonka hoitamiseen rahat eivät Irakissa ole riittäneet.

Kaikkein surullisinta tässä kaikessa on, että he ovat Suomessa onnettomia. He eivät tuossa iässä ole kiinnostuneita mistään Suomessa, eivätkä ymmärrä suomalaista yhteiskuntaa millään lailla. Heidän sukunsa ja ystävänsä ovat kotimaassaan Irakissa. Me siis hyvää hyvyyttämme tuhoamme heidän loppuelämänsä.

Ministeri Orpo puolestaan on sitä mieltä, että on rasismia epäillä tulijoiden motiiveja: ”On kahta kriittisyyttä. Maahanmuuttopolitiikkaan voi suhtautua kriittisesti tai voi olla niin sanotusti maahanmuuttajakriittinen. Esimerkiksi pakolaisten motiivien arvostelu on rasismia.”

Työkyvyttömänä nuoresta miehestä hautaan asti

Peltolammilla Iltalehden toimittaja on tavannut myös Sheikin. ”Nelikymppinen mies kertoo saapuneensa Suomeen 16 vuotta sitten. Pääosan suomivuosistaan hän on asunut Peltolammilla. – Mukava paikka, kiva tunnelma. Se harmittaa, etten ole voinut tehdä koskaan töitä. Selkä on niin kipeä, ettei työnteko onnistu, Sheik selittää.”

Hän on tullut tänne 24 vuotiaana, kipeän selkänsä kanssa. Millainen arvokas ja arvostettu kulttuuri on maassa, jossa vainotaan noin raihnaisia ihmisiä – vammaisia siis. Vai oliko Sheik saanut heti Suomessa pakolaisneuvontaa, että paras tapa laistaa työnteko on valittaa selkäänsä. Sitä vaivaa ei kukaan lääkäri pysty varmasti selvittämään.

Vai pystyisikö kuitenkin. Ruotsissa oli 24/7-hoidossa vammainen, jonka hoitajat ehtivät tehdä miljoonakruunuisen tilin hoitotyöstä. Joku sosiaalityöntekijä oli alkanut epäillä vamman aitoutta ja vakoillut miehen elämää. Ja hän oli kuin olikin Raamatun Lasarus. Paitsi hän ei tarvinnut Jeesuksen apua. ”Jeesus sanoi hänelle: ”Nouse, ota vuoteesi ja käy”. Ja mies tuli kohta terveeksi ja otti vuoteensa ja kävi.” Tämä uusruotsalainen jätti pyörätuolinsa tanssipaikan eteen ja lähti tanssimaan lavalle.

Sheikki tulee maksamaan suomalaisille ainakin 1,3 miljoonaa euroa. Sadantuhannen työttömäksi jäävän elinaikakustannukset ovat 130.000 miljoonaa, eli 130 miljardia. Jos nämä henkilöt saavat keinotekoisia töitä, joita Impivaara-Suomessa ei tarvittaisi, ovat kustannukset vielä suuremmat.

Jos ministeri Kataisen haave 1,8 miljoonasta maahanmuuttajasta toteutuu (ja miksi ei toteutuisi kun EU määrää), ja he jäävät pääosin työttömiksi, kustannukset ovat yli 2000 miljardia.

Asioiden pitkäaikaisvaikutuksia ei hahmoteta. Tulevaisuutta ei osata luotettavasti ennustaa edes 10 vuodeksi, saatikka vuosisadan loppuun 2100. Siitä huolimatta arvioita on tehtävä, koska maahanmuuton seuraukset ovat peruuttamattomia. Tiedämme, että suurin osa humanitäärisistä maahanmuuttajista ei koskaan työllisty aitoihin työpaikkoihin. Tiedämme, ettei 16 vuotta selkäsairaana ollut koe ihmeparantumista. Tiedämme, että etenkin Afrikan väestöräjähdyksen siirto Eurooppaan aiheuttaa hirmuisen määrän tuhoa ja kärsimystä Euroopassa, mutta myös Afrikassa. Osaamme päätellä, että 100.000 työttömäksi jäävää maahanmuuttajaa saadaan Suomeen vuoden 2015 tulijamäärillä muutamassa vuodessa.

Tiedämme, että Suomen julkisen hallinnon verotulot (valtio, kunta, arvonlisävero) vuonna 2015 olivat 55 miljardia euroa. Samansuuruisena pysyen se tuottaisi vuoteen 2100 mennessä 4600 miljardia eli vain tuplasti Katais-skenaarion aiheuttamat maahanmuuton kustannukset.

No, eihän noin käy. Maahanmuuttajat maksavat eläkkeemme. He pitävät Suomea pystyssä kun kantaväestön määrä vähenee. Vain numeroita pyörittävä on turhan epäluuloinen.

Suomesta muuttavat korkeakoulutetut suomalaiset pois. Tilalle tulevat pienipalkkaiset kaarnaveneiden vuolijat. Miten siivoojan pienellä palkalla voidaan maksaa suomalaisten eläkkeet, kun se ei riitä edes heidän itsensä elättämiseen. Ja onko heistä edes siivoojiksi. Evitskogin lopetustuomion saaneessa kalliissa vastaanottokeskuksessa puolet asukkaista on mielenterveyspotilaita. Tilastojen mukaan suurin osa maahan tulleista afgaaneista, irakilaisista ja somaleista ei työllisty koskaan Suomessa.

Maahanmuuton hinta

Tämä laskelma on nähtävä viitteellisenä. Laskin 2010 MOT-ohjelmaa Maahanmuuton hinta varten maahanmuuton kustannuksia. Esimerkiksi terveydenhoitomenot laskin Turun kaupungin tilinpäätöksen perusteella ja sain siten keskimääräisen turkulaisen terveydenhoitomenot vuodessa. Tätä lukua käytin 2010 esitetyssä ohjelmassa ja sama luku on tässäkin perustana. Hallitusohjelmassa on luvattu julkistaa maahanmuuton kustannukset – viimeisimmän tiedon mukaan se julkaistaan syksyllä 2017. Sitä odotellessa voidaan hahmottaa, että työttömäksi jäävän nuoren miehen elinaikakustannusten odote nykyrahassa on yli miljoona euroa. Olen kerännyt kustannustietoja uuden laskelman tekemiseksi. Hallituksella on paljon enemmän lähteitä käytettävissä, joten odotan virallisia tietoja. Jos tämäkin hallitusohjelman lupaus on pötyä, teen oman laskelmani.

*) ”Yksi turvapaikanhakijan majoitusvuorokausi maksaa keskimäärin 66 euroa. Vuorokauden kulut käsittävät kaikki kulut, joita ovat vastaanottoyksikön tilavuokra ja kiinteistöhuolto, työntekijöiden palkat, materiaalikulut, palvelut ja asiakkaille maksettava vastaanottoraha.”

SPR toki on iloinen. Mitään kontrollia menoista ei ole, eikä ole ollut. MOT-ohjelmassa todettiin: ”Viraston mukaan Suomi selvisi. Hintalappu on kuitenkin aivan muissa korkeuksissa kuin alun perin laskettiin. Rahaa on palanut kohtuuttomiin sopimuksiin vastaanottokeskusten ylläpitäjien kanssa.” Kaiken, myös turhien ja virheellisten ostojen päälle saadaan laskuttaa 6 prosentin**) hallintointipalkkio. Veroja ei voitoista makseta. Kaikki laskutetaan valtiolta, jopa vokkilaisten tupakatkin joissakin VOKeissa.

**) Helsingin kaupungin ja Migrin sopimusteksti: ”Hallintokulukorvauksena maksetaan 6 % edellä mainituista toiminnasta aiheutuvista todellisista kustannuksista.” SPR ei kerro vuosikertomuksessaan VOK- ja muun maahanmuuttotoiminnan volyymiä, saatikka siitä tulevan voiton määrää. Jokin aika sitten SPR kertoi henkilökuntansa lisäeläkkeistä (siis työeläkkeen päälle tulevista), mutta tätäkään ei enää kerrota.

Miksi vastaanottorahaa?

TV1 esitti dokumentin Kreikkaan laivalla Turkista tulevista – mitä he oikeastaan ovatkaan. He eivät ole siirtolaisia, koska siirtolaiset tulevat töihin. He eivät ole turvapaikan hakijoita, ainakaan oikeasti, koska suurin osa heistä ei tule saamaan turvapaikkaa Euroopasta. Mutta he maksoivat hotelliasumisensa omilla rahoillaan Kreikassa. Tämä onkin oikea tapa turisteille.

Kun he ovat päässeet Suomeen asti, he saavat ilmaisen katon päänsä päälle. He saavat ilmaiseksi ruokaa viisi kertaa päivässä. Asunnon ja ruoan lisäksi heille maksetaan vastaanottorahaa 91,52 euroa kuukaudessa siitä riippumatta kuinka paljon heillä on mukanaan omaa rahaa ja kuinka paljon he saavat kotimaastaan vanhemmiltaan rahaa.

Kukaan työikäinen suomalainen ei saa automaattisesti rahaa mistään pennin hyrrää. Toimeentulotuen saamiseksi on tehtävä monenlaiset rätingit ennen kuin rahaa saa. Miksi ulkomaalaiset saavat? Mitä ovat puheet tasa-arvosta ja yhdenvertaisuudesta?

Monilapsiset työttömät yksinhuoltajat Suomen tulotilastojen huippua

Sain joitakin vuosia sitten Helsingin kaupungin virkamiehen vuodattaman yksinhuoltajaäidin Hirsin (nimi muutettu) saamien tukien laskelman. Päivitin laskelman 2017 tiedoilla. Virallisiin tukiin on lisätty pimeän vuokran tulo, koska useista lähteistä olen saanut tietoja asuntokeinottelusta, joka liittyy yksinhuoltajuuteen. Esimerkiksi yksi huoneista on vuokrattu ulkopuolisille tai perhe todellisuudessa elää yhdessä avioliitossa oman uskontonsa mukaan ja perheen isän asunto on vuokrattu eteenpäin.

Aiempiin laskelmiin lisäsin työntekijän työeläke- ja työttömyysvakuutus-maksut, jotka vähennetään nettopalkasta. Laskennallisten verojen ja maksujen jälkeen yksin elävän suomalaisen tulisi ansaita 10.800 euroa kuukaudessa saadakseen saman nettotulon kuin 9 lapsen yksinhuoltajaäiti. Yhdenvertaisuusvelvoitteen takia myös suomalainen 9 lapsen yksinhuoltajaperhe saisi samat tuet työttömänä ollessaan.

Viimeisimmän verotuksen taskutilaston 2014 mukaan suomalaisista veronmaksajista 1,6 % ansaitsee yli 100.000 euroa vuodessa. Suomessa on noin 40.000 hyvätuloista palkansaajaa, joiden käytössä on yhtä paljon rahaa kuin esimerkkilaskelman perheellä.

Kolmen lapsen isänä tiedostan kuinka paljon lapset kuluttavat. Juhannuksena vietimme 10 perheenjäsenen kanssa keskikesän juhlaa. Neljä juhlijoista oli pieniä lapsia. Kauhistelin kahta asiaa: kuinka jaksaisi 9 lapsen kanssa 365/24/7 ja kuinka hirmuisen suuria suurperheen ruokalaskut ovat.

Mistä maahanmuutossa on kyse?

Mitä enemmän humanitääristä maahanmuuttoa selvittää, sitä enemmän ihmettelee, mistä tässä oikein on kyse. Onko todella niin, että EU:n johtajilla on tavoitteena tuhota Eurooppa. EU:n isot päättäjät ovat etääntyneet eurooppalaisten arjesta, mutta miksi Suomen hallitus toimii samalla tavalla. Haluavatko he tuhota Suomen ja ennen loppurysäystä siirtyä hillotolppien ääreen Eurooppaan. Mutta eihän siellä kaikille riitä isopalkkaisia katais-stubb-virkoja.

Kokoomus ja keskusta haluavat saada halvempaa työvoimaa, eivätkä he välitä siitä, miten maksetaan ylijäämätulijat, jotka eivät työllisty koskaan. Laskun maksajia tulevat olemaan pienituloiset, joilta viedään elämisen mahdollisuudet.

Robotit ja digitalisaatio vie viime kädessä pienipalkkaisten työt, mutta siirtymiseen menee vielä pari vuosikymmentä. Siinä välissä uskotaan halpatyövoiman alentavan myös suomalaisten työläisten palkat.

Vihervasemmisto on innokkain humanitäärisen maahanmuuton puolesta puhuja. Ovatko kaikki vihervasemmistolaiset niin ymmärtämättömiä, että he kiimassaan tuhoavat ensisijaisesti itsensä. Juuri heidän äänestäjiltään tullaan ottamaan maahanmuuton aiheuttamat menot.

Mutta jos kaikki onkin voittoa? Monet väittävät, ettei maahanmuutto maksa mitään, koska raha pyörii Suomessa.

Ensinnäkin rahaa vuotaa maahanmuuttajien kautta ulkomaille. He lähettävät suomalaisten verotettuja rahoja kotimaahansa. He matkustavat rahoillamme ulkomailla. He saavat kotiinsa ulkomailla valmistetut televisiot, tietokoneet ja huonekalut. Jopa Iittalan ja Arabian astiat tuodaan ulkomailta.

Rahasta, joka jää Suomeen, tehdään ostoja, joista arvonlisäverona verotetaan viidesosa valtiolle. VOK-työntekijät, poliisit, juristit, Migrin henkilökunta, vankilatyöntekijät, autokoulut, asuntojen rakentajat ja vuokraajat, tuhannet ja taas tuhannet saavat palkan maahanmuutosta. He ovat poissa työttömyyskortistosta ja maksavat tuloistaan veroa.

Toki myös humanitääriset maahanmuuttajat työllistyvät, siis osa heistä. Heidän palkoistaan maksetaan veroja ja eläkemaksuja. Mutta mutta. Suomessa on puolisen miljoonaa työtöntä ja tukityöllistettyä. Jokainen maahanmuuttajan työpaikka on pois joltain suomalaiselta, jos katsotaan yhteiskunnan kannalta välttämättömiä työpaikkoja, jotka eivät johdu maahanmuutosta. Emme tarvitse yhtään arabian kielen tulkkia, jos heitä ei tänne tule. Emmekä kulttuurikoordinaattoreita, kotoutumiskouluttajia, pakolaisneuvojia, eikä monia muita. He tulevat vielä kalliimmiksi yhteiskunnalle kuin työttömät.

Jos rahan jakamisella luodaan työpaikkoja, eikö voitaisi sama raha käyttää suomalaisten työttömien työllistämiseen. Heillä on työllistymiseen paljon paremmat valmiudet jo pelkästään suomen kielen sekä luku- ja kirjoitustaidon takia. Suomalaisetkin voitaisiin leikkityöllistää kaikenlaisiin kerhoihin ja puuhasteluihin. Jos suomalaiset eivät haluaisi tehdä työtä, siihen auttaa tehokkaimmin sosiaaliturvan heikentäminen.

Olen usein sanonut, että jokaisella maailman ihmisellä tulee olla oikeus muuttaa minne kolkkaan maailmassa tahansa. Oikeuteen liittyy velvollisuus elättää itsensä ja läheisensä omalla rahalla ja työllä. Millään kansakunnalla ei ole velvollisuutta elättää muualta tulleita ihmisiä kuin hetkellisesti. Pitempiaikainen auttaminen tekee avuttomaksi.

Jokainen ihminen kokee elämässään pelon tunteita. Pelko kohdataan, jos ei päästä pakoon. Turvallisempaa ja helpompaa on muuttaa kotimaassaan uuteen paikkaan kuin lähteä maailman ääriin.

Ei kuitenkaan voi olla niin, että yksittäinen hetken pelko tai väkivallan kohtaaminen antaa oikeuden elää toisten elätettävänä 80 vuoden ajan. Eikä pelkästään tälle henkilölle, vaan koko hänen perheelleen. Tällainen oikeus saattaa näyttää jossain kaukana Senegalissa houkuttelevalta ja siksi Eurooppaan on niin paljon tulijoita. Mutta karu arki on jotain muuta. Ei senegalilaisella Suomessa ole kivaa kuin lyhyen hetken. Monet Suomessa asuvat afrikkalaiset ovat näin sanoneet.

Elämä ei ole reilua. Oikeus elää!-huuhailu on vain sanoja. Viime viikolla hyvä ystäväni kuoli yksin kotonaan. Muutama päivä aikaisemmin hän oli hyvävointisen oloinen ja sovittiin tapaamisesta. Näin voi käydä hetkessä niin Irakissa kuin Suomessa. Me suomalaiset pienenä kansana emme mitenkään voi suojella kaikkia maailman ihmisiä. Miksi suojelisimme yhtä etuoikeutettua kun hänen miljoona samassa tilanteessa olevaa maanmiestään jää ilman apua. Yhtäkin voisi auttaa, mutta tulijoiden määrä ei lopu – se vain kasvaa ja lisääntyy. Jossain vaiheessa on pakko sanoa, että nyt ei yhtään enää. Kuka suojelee meitä, suomalaisia? Riittävätkö SUPOn resurssit meille kaikille vaiko vain suomalaiselle eliitille.

Miksi olen huolissani selkävaivaisesta Sheikistä

Vantaan valtuustossa huomasin, etteivät kaikki päättäjät erota miljoonaa miljardista. Toki monet ymmärtävät, mutta liian moni heistä haluaa sulkea silmänsä todellisuudelta.

Kun kirjoitan, että Afrikan väkiluku nelinkertaistuu tämän vuosisadan loppuun mennessä 4,4 miljardiin ja että se tarkoittaa afrikkalaisten vyöryn moninkertaistuvan nykyisestä invaasiosta jo 2020-luvulla, suuri osa lukijoista ei ymmärrä. Saatikka että ihmiset hahmottaisivat kuinka valtavasta ongelmasta on kyse.

Kun osoitan, että tänne hypähtänyt afgaani saa enemmän rahaa kuin hyvätuloiset suomalaiset saavat työstään, ihmiset toivottavasti alkavat pohtimaan, onko se oikein, onko se reilua suomalaisia kohtaan, houkutteleeko se tänne lisää tulijoita, riittävätkö suomalaisten rahat.

Meidän ei tule tuudittautua kansantaloutemme tämänhetkiseen parempaan tilaan. Suomi on velkaantunut joka vuosi vuodesta 1990 alkaen jopa huippusuhdanteessa. Muutamana vuotena velkaa lyhennettiin, mutta samoihin aikoihin myytiin valtion omaisuutta enemmän kuin velan lyhennykset olivat. Nyt mitään myytävää ei enää ole. Jos velkaa ei voi lyhentää hyvinäkään vuosina, miten sitten koskaan.

Tämäkin kirjoitukseni aiheuttaa joillekin rasismisyytöspuuskan. Facebookissa nämä hyvät ihmiset ovat estäneet kirjoittamiseni monen monituista kertaa. Viimeisin 30 vuorokauden banni tuli 8 kuukautta aiemmin kirjoittamastani TV-ohjelman arvostelusta. Sanon suoraan, että pidän näitä ilmiantoryhmän aktiivisia jäseniä tyhminä. Maailman ongelmat eivät poistu sillä, että asioita paremmin hahmottavien sananvapaus estetään.

Suomalaiset eivät ole rasisteja. Yhä suurempi osa suomalaisista pelkää, että Euroopan päättäjät vievät EU:ta ja sen jäsenmaita kohti tuhoa ja taloudellista katastrofia. Nykyisin tuntemamme Eurooppa tulee tuhoutumaan kuluvan vuosisadan aikana, eikä sen tilalle tuleva islamistinen Eurooppa ole nykyistä parempi. Päinvastoin. Suomalaisten pelko on perusteltua. Kaikki eivät osaa ilmaista tuntemuksiaan oikeilla sanoilla, mutta se ei ihmisestä tee rasistia.

”Tosiasioiden tunnustaminen on kaiken viisauden alku.”

Presidentti Juho Kusti Paasikivi

Kuvan lähde: Photo Juha Räty, Kunniamme Päivät -museo.